Երեխան էլ սկսեց ավելի անզուսպ լացել, կարծես պահանջում էր դադարեցնել պատերազմը։ Վարդին տեսավ, որ չէ՛, լացով բան չի լինի, երեխային իր մեջքին պինդ կապեց, Գիրոյի դեռ լրիվ չսառած ձեռքերից քաշեց ավտոմատը ու... կրակահերթ չէր,որ արձակում էր։ Երեխան էլ մոր կրակահերթի հետ լռում էր, հենց որ դադարում էր ճարճատյունը՝ լացում էր։ Այ քեզ երեխա... Երեւի ինքն արդեն զգում էր, որ հերը զոհվել է, վրեժ էր պահանջում։ Երեխաների սիրտը իմացող է լինում։